 Kufuatia kuondokewa na kocha wao, uongozi wa klabu ya KMC umetanabaisha kwamba kwa sasa wapo kwenye mchakato wa kumtafuta Kocha Mkuu atakayerithi mikoba ya Mrundi Etienne Ndayiragije ambaye hivi karibuni amejiunga na Wanalambalamba Azam FC. Kwa mujibu wa Ofisa Habari wa KMC, Anwari Binde kwa sasa michakato inaendelea ambapo tayari wameshawafanyia usaili makocha wengi wakubwa. “Tunafanya usaili kwa umakini ili kumpata kocha atakayebeba mikoba ya mwalimu wetu ambaye ameondoka ,hivyo hatutakurupuka kumpata kocha mpya,” Mbinde amenukuliwa na Saleh Jembe. “Wengi wameleta CV zao na zimepitiwa ambapo kwa yule atakayekidhi vigezo atapewa mkataba, kabla ya Juni 30 nina imani tutakuwa tumempata mwalimu,” amesema Binde. 